A BIZOTTSÁG 1157/2006/EK RENDELETE
(2006. július 28.)
a húságazat támogatási rendszerének a legkülsőbb régiókra vonatkozó alkalmazási szabályairól szóló 188/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékek tekintetében Franciaország tengerentúli megyéinek javára egyedi intézkedések bevezetéséről és a 72/462/EGK irányelv módosításáról, valamint az 525/77/EGK és 3763/91/EGK (Poseidom) rendeletek hatályon kívül helyezéséről szóló, 2001. június 28-i 1452/2001/EK tanácsi rendeletre (1) és különösen annak 9. cikke (3) bekezdésére,
tekintettel az egyes mezőgazdasági termékek tekintetében az Azori-szigetek és Madeira javára egyedi intézkedések bevezetéséről és az 1600/92/EGK (Poseima) rendelet hatályon kívül helyezéséről szóló, 2001. június 28-i 1453/2001/EK tanácsi rendeletre (2) és különösen annak 13. cikke (3) bekezdésére, valamint 22. cikke (4) és (10) bekezdésére,
tekintettel az egyes mezőgazdasági termékek tekintetében a Kanári-szigetek javára egyedi intézkedések bevezetéséről és az 1601/92/EK (Poseican) rendelet hatályon kívül helyezéséről szóló, 2001. június 28-i 1454/2001/EK tanácsi rendeletre (3) és különösen annak 5. cikke (3) bekezdésére,
mivel:
(1)
A 188/2005/EK bizottsági rendelet (4) 4. cikke a 2005-ös naptári évtől kezdődően meghatározza a programfinanszírozás évenkénti összegét Franciaország tengerentúli megyéi húságazata hagyományos tevékenységeinek az 1452/2001/EK rendelet 9. cikkének (1) bekezdésében előírtaknak megfelelően történő támogatása céljából.
(2)
Az 1452/2001/EK rendelet 9. cikke (2) bekezdésének második albekezdése rendelkezik arról, hogy a helyi termelés figyelembevétele céljából a Bizottság növeli ezt az összeget legfeljebb az adott rendelkezésben előírt felső határig.
(3)
A 188/2005/EK rendelet 5. cikkében meghatározottakkal összhangban Franciaország tengerentúli megyéi helyi termelésének fejlődése olyan mértékű, hogy az említett rendelet 4. cikkében előírt éves összegeket ennek megfelelően növelni kell, legfeljebb azonban az 1452/2001/EK rendelet 9. cikkének (2) bekezdésében meghatározott felső határig.
(4)
A 188/2005/EK rendeletet ennek megfelelően módosítani kell.
(5)
Az érintett támogatási program 2006. január 1-jétől alkalmazandó, ezt a rendeletet is ettől az időponttól kell alkalmazni.
(6)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
A 188/2005/EK rendelet 4. cikkének helyébe a következő szöveg lép:
„4. cikk
A program finanszírozása
A közösség a 2006-os naptári évtől kezdve finanszírozza a programot a következő évenkénti összeghatárokig (millió euróban kifejezve):
a)
Spanyolország
7,00
b)
Franciaország
14,255
c)
Portugália
16,91”.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2006. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 28-án.